Se helgens La Liga-kamper gratis

Fortsatt har ingen kjøpt TV-rettighetene til spansk La Liga og italiensk Serie A i Norge. Denne helgen viser VG 20 kamper gratis.

Øyvind Knoph Askeland

Oppdatert 12. september 2015

Artikkelen er over fem år gammel

OBS! Vi hadde noen tekniske problemer med sendingene av La Liga. Disse skal nå være løst!

I videovinduet i denne artikkelen velger du selv hvilken kamp du vil se. Bruk meny-knappen til høyre i vinduet for å finne det oppgjøret du vil se.

I Spania er det særlig storkampen mellom Atlético Madrid og Barcelona som er interessant denne helgen. Kampen spilles på Vicente Calderon i Madrid klokken 20.30 og vises altså på VG. Det gjør også Real Madrids møte med Espanyol klokken 16 samme dag.

Les også: Ingen rettighetsløsning for La Liga

– VG har fått muligheten til å vise alle kampene i La Liga og Serie A fordi rettighetene til disse ligaene fortsatt er usolgt i Norge, forklarer nyhetsleder Joakim Skogvold i VGTV.

Se full oversikt over helgens kamper i bunn av artikkelen!

TILBAKE: I hvert fall helgens serierunde får norske seere se spansk og italiensk fotball. Om Lionel Messi og Dani Alves kommer tilbake for fullt på norsk TV, gjenstår å se. Rettighetene er ennå ikke solgt i Norge. Foto: Kirill Kudrjavtsev , AFP

I Italia har Juventus kommet fryktelig skjevt ut i den nye Serie A-sesongen. Hjemme mot Chievo kan fjorårets ligamester få sin første seier, etter tap for både Udinese og Roma. Kampen spilles klokken 20.30 lørdag og kan sees i denne artikkelen.

Skjebneår: Hvem får hvilke TV-rettigheter?

Det kan også lokalderbyet i Milano. 20.45 søndag møtes Inter og Milan på Guiseppe Meazza. Inter har vunnet begge sine to første seriekamper, mens Milan, med Mario Balotelli i troppen, har en seier mot Empoli og et tap mot Fiorentina så langt i Serie A.

Her er alle kampene som vises på VG denne helgen:

Fredag:

Levante - Sevilla - klokken 20.30 (La Liga)

Lørdag:

Espanyol - Real Madrid - klokken 16.00 (La Liga)

Frosinone - Roma - klokken 18.00 (Serie A)

Fiorentina - Genoa - klokken 18.00 (Serie A)

Sporting Gijón - Valencia - klokken 18.15 (La Liga)

Atlético Madrid - Barcelona - klokken 20.30 (La Liga)

Juventus - Chievo - klokken 20.45 (Serie A)

Betis - Real Sociedad - klokken 22.00 (La Liga)

Søndag:

Granada - Villarreal - klokken 12.00 (La Liga)

Verona - Torino - klokken 12.30 (Serie A)

Empoli - Napoli - klokken 15.00 (Serie A)

Sampdoria - Bologna - klokken 15.00 (Serie A)

Palermo - Carpi - klokken 15.00 (Serie A)

Sassuolo - Atalanta - klokken 15.00 (Serie A)

Athletic Club - Getafe - klokken 16.00 (La Liga)

Lazio - Udinese - klokken 18.00 (Serie A)

Celta Vigo - Las Palmas - klokken 18.15 (La Liga)

Malaga - Eibar - klokken 20.30 (La Liga)

Inter - Milan - klokken 20.45 (Serie A)

Mandag:

Rayo Vallecano - Deportivo La Coruña - klokken 20.30 (La Liga)

Publisert: 11.09.15 kl. 16:58 Oppdatert: 12.09.15 kl. 17:04

Les også